Izaija (Šarić)/Glava 12.
1 U onaj dan reći ćeš: "Slavim te, Gospode, jer iako si se na me l i rasrdio, gnjev se je tvoj ipak stišao, i utješio si me! 

2 Gle, Bog je spasenje moje! Potpuno se uzdam i ne bojim se, jer mi je Gospod pobjeda i pjesma, Gospod! On mi je donio spasenje." 

3 S veseljem ćete crpsti vodu iz izvora spasenja. 

4 U onaj dan reći ćete: "Pjevajte hvalu Gospodu! Zazivajte Ime njegovo! Navješćujte narodima djela njegova! Javljajte, da je uzvišeno Ime njegovo. 

5 Pjevajte hvalu Gospodu; jer je učinio velike stvari! Neka se to objavi cijeloj zemlji! 

6 Klikujte i podvikujte, stanovnici Siona, jer je velik u sredini vašoj Svetac Izraelov! 

Izaija (Šarić)